તેમ છતાં ભારતની વાત કરવામાં આવે તો મર્સીડિઝ બેન્ઝ અને બીએમડબલ્યુ વૈભવી કાર રસિયાઓ પર પોતાની છાપ છોડવામાં બધા કરતા આગળ આવે છે. જોકે ઑડીની કાર્સ પણ ઉક્ત કંપનીઓને સારી એવી ટક્કર આપી રહી છે, તેમ છતાં આ બન્ને કંપનીઓના માર્કેટને કોઇ ખાસ અસર પહોંચી નથી. આજે અમે અહીં એવી જ બે કાર્સ અંગે વાત કરી રહ્યાં છીએ જે ઉક્ત બન્ને કંપનીઓની ખાસ કાર છે અને જેને ભારતમાં લોન્ચ કરવામાં આવી છે અથવા તો એમ કહો કે ભારતીયો પર આ કારનો પ્રભાવ પણ સારો એવો જોવા મળ્યો છે. તો ચાલો તસવીરો થકી જાણીએ કે બીએમડબલ્યુની 1 સીરીઝ અને મર્સીડિઝ બેન્ઝની 1 ક્લાસમાં શું ખાસ વાતો છે અને આ બન્ને કાર એકબીજાથી કેટલી અલગ પડે છે.